Document ID: 31997R2190

Ir-Regolament tal-Kunsill (KEFA, KE, Euratom) Nru 2190/97
tat-30 ta' Diċembru 1997
li jemenda r-Regolament (KEE, Euratom, KEFA) Nru 260/68 li jistabbilixxi l-kondizzjonijiet u l-proċedura għall-applikazzjoni tat-taxxa għall-benefiċċju tal-Komunitajiet Ewropej
IL-KUNSILL TA' L-UNJONI EWROPEA,
Wara li kkonsidra t-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej, u b'mod partikolari l-ewwel sub-paragrafu ta' l-Artikolu 28 tiegħu,
Wara li kkonsidra l-Protokoll dwar il-Privileġġi u l-Immunitaijiet tal-Komunitajiet Ewropej, u partikolarment l-Artikolu 13 tiegħu,
Wara li kkonsidra l-proposta mill-Kummissjoni,
Wara li kkonsidra l-opinjoni tal-Parlament Ewropew [1],
Wara li kkonsidra l-opinjoni tal-Qorti tal-Ġustizzja [2],
Wara li kkonsidra l-opinjoni tal-Qorti ta' l-Awdituri [3],
Billi r-Regolament (KEE, Euratom, KEFA) Nru 260/68 [4] għandu jkun emendat biex jitqiesu dawn ir-Regolamenti li ġejjin:
- Ir-Regolament tal-Kunsill (Euratom, KEFA, KEE) Nru 2274/87 tat-23 ta' Lulju 1987 li jintroduċi miżuri speċjali biex jintemm is-servizz ta' persunal temporanju tal-Komunitajiet Ewropej [5];
- Ir-Regolament tal-Kunsill (KEE) Nru 1857/89 tal-21 ta' Ġunju 1989 li jintroduċi miżuri speċjali u temporanji biex jintemm is-servizz ta' uffiċjali tal-Komunitajiet Ewropej [6];
- Ir-Regolament tal-Kunsill (KE, Euratom, KEFA) Nru 2688/95 tas-17 ta' Novembru 1995 li jintroduċi miżuri speċjali biex jintemm is-servizz ta' uffiċjali tal-Komunitajiet Ewropej bħala riżultat ta' l-adeżjoni ta' l-Awstrija, il-Finlandja u l-Isvezja [7];
- Ir-Regolament tal-Kunsill (KE, Euratom, KEFA) Nru 2689/95 tas-17 ta' Novembru 1995 li jintroduċi miżuri speċjali biex jintemm is-servizz ta' ħaddiema temporanji tal-Komunitajiet Ewropej [8], bħala riżultat ta' l-adeżjoni ta' l-Awstrija, il-Fillandja u l-Isvezja,
ADOTTA DAN IR-REGOLAMENT:
Artikolu 1
- "dawk intitolati għall-allowance għat-terminazzjoni tas-servizz taħt l-Artikolu 4 tar-Regolament (Euratom, KEFA, KEE) Nru 2274/87 [9],
- dawk intitolati għall-allowance għat-terminazzjoni tas-servizz taħt l-Artikolu 3 tar-Regolament (KEE) Nru 1857/89 [10],
- dawk intitolati għall-allowance għat-terminazzjoni tas-servizz taħt l-Artikolu 4 tar-Regolament (KE, Euratom, KEFA) Nru 2688/95 [11],
- dawk intitolati għall-allowance għat-terminazzjoni tas-servizz taħt l-Artikolu 4 tar-Regolament (KE, Euratom, KEFA) Nru 2689/95 [12],"
Artikolu 2
Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika, fir-rigward ta' kull inċiż miżjud bl-Artikolu 1, mid-data tad-dħul fis-seħħ ta' kull Regolament imsemmi rispettivament.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul il-Lussemburgu, fit-30 ta' Ottubru 1997.

Labels: 9
11
15